# Istočna vremenska zona (Sjeverna Amerika)

| Istočna vremenska zona |
| --- |
|   Istočna vremenska zona označena je ružičastom bojom na krajnjem desnom dijelu slike |
| UTC odstupanje |
| EST (standardno vrijeme) | UTC−5:00 |
| EDT (ljetno vrijeme) | UTC−4:00 |
| Korištenje ljetnog vremena |
| Ljetno vrijeme koriste određene regije ove vremenske zone od 2. nedjelje marta pa do 1. nedjelje novembra. |
| Ljetno vrijeme počelo | 8 Mar 2026 |
| Ljetno vrijeme završava | 1 Nov 2026 |

**Istočna vremenska zona** (engleski: *Eastern Time Zone* ili skraćeno *ET*) jest vremenska zona koja obuhvata 17 američkih saveznih država u istočnom kopnenom dijelu SAD-a, dijelove Kanade, saveznu državu Quintana Roo u Meksiku, Panamu u Srednjoj Americi i Karipska ostrva.

Mjesta koja koriste **standardnu istočnu vremensku zonu** (odnosno *Eastern Standard Time* ili skraćeno *EST*) kad obilježavaju normalno računanje vremena (na jesen i zimi) odstupaju 5 sati unazad od koordiniranog svjetskog vremena (UTC−05:00).

Mjesta koja koriste **istočno ljetno vrijeme** (odnosno *Eastern Daylight Time* ili skraćeno *EDT*) kad se obilježava ljetno računanje vremena (ljeti i u proljeće) odstupaju 4 sata unazad od koordiniranog svjetskog vremena (UTC−05:00).

U sjevernim dijelovima vremenske zone, druge nedjelje u martu satovi se pomjeraju sa 2:00 na 3:00, čime se "gubi" jedan sat. Prve nedjelje u novembru, satovi se pomjeraju sa 2:00 nazad na 1:00, čim se "dobija" jedan sat. Južni dijelovi vremenske zone (Panama i Karibi) ne koriste ljetno računanje vremena.

## Historija

Aktom uniformiteta vremena 1966. (engleski: *Uniform Time Act of 1966*) odlučeno je da će ljetno računanje vremena trajati od posljednje nedjelje aprila do posljednje nedjelje oktobra u SAD-u. Akt je 1987. dobio amandman kojim će ljetno računanje vremena početi prve nedjelje aprila. Energetskim aktom 2005. (engleski: *The Energy Policy Act of 2005*) produžilo se ljetno računanje vremena u SAD-u počevši od 2007. Lokalna vremena pomjeraju se sa 2:00 EST na 3:00 EDT druge nedjelje u martu, a vraćaju se sa 2:00 EDT na 1:00 EST prve nedjelje novembra. U Kanadi se vrijeme mijenja kao i u SAD-u.

## Kanada

Sljedeće provincije i teritorije Kanade koriste istočnu vremensku zonu:

* Ontario
* Québec

## SAD

Distrikt Kolumbije i sljedeće savezne države koriste istočnu vremensku zonu:

|  |  |  |
| --- | --- | --- |
| * Connecticut
* Delaware
* Georgia
* Južna Karolina
* Maine
* Maryland
 | * Massachusetts
* New Hampshire
* New Jersey
* New York
* Ohio
* Pennsylvania
 | * Rhode Island
* Sjeverna Karolina
* Vermont
* Virginia
* Zapadna Virginia
 |

## Meksiko

* Quintana Roo: ova istočna država koristila je EST skoro 17 godina (1982–1998). Nakon više od dvije godine lobiranja lokalne koalicije vlasnika hotela, uz podršku vlade savezne države federalna uprava odobrila je promjenu vremenske zone Quintana Rooa sa središnjeg standardnog vremena (CST) na istočno standardno vrijeme (EST). Promjena je stupila na snagu 1. februara 2015.

## Karipska ostrva

Bahami, Kajmanska Ostrva, Jamajka i Haiti službeno koriste istočno standardno vrijeme tokom zimskih mjeseci i istočno ljetno vrijeme tokom ljetnih mjeseci. Kuba koristi iste vremenske zone kao i ova ostrva, s time da mijenja vrijeme na različite dane. Ostrva Turks i Caicos ranije su koristila istočnu vremensku zonu s ljetnim računanjem vremena; međutim, prebacili su se na atlantsku vremensku zonu 2015.

## Srednja Amerika

Panama, u Srednjoj Americi, koristi istočnu vremensku zonu bez ljetnog računanja vremena.

## Reference

## Vanjski linkovi

* Karta svjetskih vremenskih zona Arhivirano 24. 12. 2015. na Wayback Machine
* Karta američkih vremenskih zona Arhivirano 15. 2. 2009. na Wayback Machine
* Historija američkih vremenskih zona Arhivirano 8. 8. 2011. na Wayback Machine
* Karta kanadskih vremenskih zona
* Vremenske zone većih svjetskih gradova